Uzulu Wamukela Ngenjabulo Ukuphenduka Kwamakhombi Emgwaqweni Esebenzelana leZUPCO
Lokhu kwenzakala ngesikhathi ilizwe liphansi kweziqondiso zeLockdown, kodwa seziyekethiswe kancane, udubo lwezimota zokuhambisa solungolunye obeseluthwalise abantu amagabha avuzayo, ngoba amabhasi awe ZUPCO emalutshwane
HARARE — Uzulu wedolobheni leHarare wamukele ngenjabulo isinqumo esithethwe ngu hulumende esokuthi abezimota ezithwala uzulu, uma befuna ukuphindela emsebenzini, kumele babhalise phansi kwenkampani yeZUPCO ukuze umuntu wonke athole okokuhambisa ngentengo engcono. Ngesikhathi ilizwe liphansi kweziqondiso ze lockdown, kodwa seziyekethiswe kancane, udubo lwezimota zokuhambisa ngolunye obeseluthwalise abantu amagabha avuzayo, ngoba amabhasi awe ZUPCO emalutshwane, njalo ethwala abantu abalutshwane ngenxa yokulandela iziqondiso zokungaminyezelani eze social distancing. Omunye wabakhwabitha lesi sinqumo sikahulumende, nguNkosikazi Nomusa Phiri isakhamuzi seHarare. “Ngabe kuyenza uhulumende aphendukise amakhombi abuye esengabo ZUPCO. Nxa usiya emsenezni uungena ngo 8 kumele ussuke endlini ngo 6 ugade ngo 7.30. Ekutshayiseni yikho ekunzima kakhulu ngoba ungagada ngo 3pm uyafika endlini ngo 8p. Indaba zezimota ziyahlupha” Lokhu kugcizilelwe ngu Mnu Simon Tshuma ohlala emzini weWarren Park. “Besicela ukuba imitshova ibuye ukuze kube ngcono. Thina abemaduzaneni sigada amabhasi adlula kithi sicine sesihamba ngenyawo” Esinye njalo isakhamuzi seHarare, uMnu Lemuel Gwanzura uthi ukufakwa kwamakhombi phansi kweZUPCO kuzanceda ukwehlisa indleko yokugada. “Ukufakwa kwamabhasi we ZUPCO ngesikhathi se lockdown kuyanceda. Kungaba kuhle nxa kungangezelellwa amakombi. Amabhasi ahamba umanngo omude. Labo abahlala eduze ledololobho bathwala nzima ngoba kabalazimota. Kumele bekwenze lokhu bekhangele kakhulu indawo lapho amabhasi engenelisi ukufika khona” UNkosikazi Mitchele Kujuma ohlala emzini weMufakose yena uthi leli nyathela linganceda kudubo lwabowindi abahlukuluza abesifazana. “Ngiyakusekela ukungezelelwa kwamabhasi. Abamakhombi kababuye bengaphansi kuka ZUPCO. Amawindi njalo balenhlamba, bayathethisa amabazali bengahloniphi, Nxa sekubuya ama ZUPCO, kuyanceda ukuba kube labantu abasebenza beqhatshiwe belama O levels hatshi abantu nje” Omunye othakazelela lesi sinqumo ngu Nkosikazi Regina Zivanai owemzini weBudiriro. “Ukuletha ama ZUPCO kungumqondo omuhle ukuthi asincede ekuhambeni. Bekungamba ngcono nxa ngebaletha amanye, amakhombi kawabuye ebhalise ku ZUPCO. Bengabuya bengekho phansi kuka ZUPCO bayakhweza intengo mahlayana” Kodwa abenhlanganiso ye Passengers Association of Zimbabwe (PAZ) bathi kakuncedi ukuba uhulumende afake amakhombi phansi kwenkampani ye ZUPCO nxa engawaphi amafutha lensimbi ezintsha zona ezifuna idola leMelika. Udubo lwezimota zokuhambisa luqhubekela phambili ngesikhathi lapho uhulumende eyekethise iziqondiso zakhe wavumela ukuvulwa kwamanye amankampani phansi kwesibanga seLevel 2 lockdown, abanengi besithi nxa kungaba lamabhasi kunganceda labo abaya emsebenzini ukubavikela ukuminyezelana ukuze bengathelelani lumkhuhlane.